**DUOMENŲ TEIKIMO**

**TESTAMENTŲ REGISTRUI ELEKTRONINIU BŪDU**

**SUTARTIS NR.**

Valstybės įmonė Registrų centras, atstovaujama finansų ir administravimo direktoriaus Sergejaus Ignatjevo, veikiančio pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“, (toliau – Įmonė) ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Notaras), kartu vadinami Šalimis, sudarė šią Duomenų teikimo Testamentų registrui elektroniniu būdu sutartį (toliau – Sutartis).

**I SKYRIUS**

**SUTARTIES DALYKAS**

1. Notaras, naudodamasis Duomenų teikimo Testamentų registrui elektroniniu būdu programa (toliau – programa), Testamentų registrui elektroniniu būdu teikia Testamentų registro nuostatuose, patvirtintuose Lietuvos Respublikos Vyriausybės 2001 m. gegužės 22 d. nutarimu   
Nr. 594 „Dėl Testamentų registro reorganizavimo ir Testamentų registro nuostatų patvirtinimo“, nurodytus duomenis (toliau – duomenys).

**II SKYRIUS**

**ŠALIŲ TEISĖS IR PAREIGOS**

2. Notaras turi teisę vienašališkai nutraukti Sutartį, ne vėliau kaip prieš 30 dienų raštu pranešęs Įmonei.

3. Įmonė turi teisę vienašališkai nutraukti Sutartį paaiškėjus, kad Notaras ar jo paskirti asmenys suteikė tretiesiems asmenims galimybę naudotis Įmonės suteiktu individualiu naudotojo kodu ir slaptažodžiais.

4. Šalių sutarimu Sutartis gali būti nutraukta ir nesilaikant Sutarties 2 ir 3 punktuose nustatytų terminų.

5. Įmonė įsipareigoja:

5.1. pasirašius Sutartį, per 3 darbo dienas suteikti Notarui individualų naudotojo kodą, laikinąjį slaptažodį bei slaptažodžių kortelę, skirtus jungtis prie programos, kurios nuoroda skelbiama Įmonės interneto svetainėje www.registrucentras.lt;

5.2. suteikti Notarui programoje teisę teikti Sutarties I skyriuje nurodytus duomenis Testamentų registrui elektroniniu būdu;

5.3. gavusi duomenis elektroniniu būdu, atlikti Testamentų registro nuostatuose nustatytus veiksmus;

5.4. Sutarties 6.2–6.4 papunkčiuose nurodytais atvejais, gavusi rašytinį Notaro prašymą, per 3 darbo dienas pakeisti Notarui suteiktą slaptažodį, suteikiant naują laikinąjį slaptažodį ir sugeneruojant naują slaptažodžių kortelę;

5.5. gavusi Notaro rašytinį prašymą, per 3 darbo dienas pakeisti arba panaikinti Notarui suteiktus individualų naudotojo kodą ir (ar) slaptažodžius;

5.6. per 5 darbo dienas raštu informuoti apie adreso ir kitų duomenų, nurodytų Sutartyje, pasikeitimą;

5.7. Notaro pateiktus asmens duomenis naudoti Notarui identifikuoti Įmonės sistemoje šios Sutarties vykdymo tikslais. Notaro pateikti asmens duomenys saugomi 10 metų po Sutarties pasibaigimo;

5.8. konsultuoti Notarą duomenų teikimo Testamentų registrui elektroniniu būdu klausimais.

6. Notaras įsipareigoja:

6.1. jam suteiktais naudotojo kodu ir slaptažodžiais naudotis asmeniškai ir neatskleisti jų tretiesiems asmenims;

6.2. nedelsdamas pranešti Įmonei apie trečiųjų asmenų pasinaudojimą Notarui suteiktu naudotojo kodu ir (ar) slaptažodžiais;

6.3. nedelsdamas informuoti Įmonę apie tai, kad tretieji asmenys tikėtinai sužinojo Notarui suteiktą naudotojo kodą ir (ar) slaptažodžius;

6.4. nedelsdamas informuoti Įmonę apie prarastą Notarui suteiktą individualų naudotojo kodą ir (ar) slaptažodžius ir (arba) galimą jų konfidencialumo pažeidimą, taip pat apie automatiškai sustabdytas prieigos teises prie programos;

6.5. nedelsdamas raštu informuoti apie Notaro įgaliojimų sustabdymą ir įgaliojimų sustabdymo panaikinimą;

6.6. raštu informuoti Įmonę apie Notaro įgaliojimų pasibaigimą, likus ne mažiau kaip 3 darbo dienoms iki įgaliojimų pasibaigimo;

6.7. per 5 darbo dienas raštu informuoti apie adreso ir kitų duomenų, nurodytų šioje Sutartyje, pasikeitimą;

6.8. teikiant Sutarties I skyriuje nurodytus duomenis, užtikrinti programos pateiktų duomenų konfidencialumą ir saugą.

7. Sustabdžius Notaro įgaliojimus, Įmonė Notaro įgaliojimų sustabdymo laikotarpiui panaikina Notarui suteiktas teises naudotis programa.

8. Apie programos veikimo, duomenų teikimo nesklandumus Notaras informuoja Įmonę   
tel. (8 5) 268 8262 arba per Įmonės interneto svetainę info.registrucentras.lt.

9. Notarui pranešus apie prarastą individualų naudotojo kodą ir (ar) slaptažodį ir (arba) galimą jų konfidencialumo pažeidimą, Įmonė, patikrinusi Notaro duomenis (tikrinamas vardas, pavardė, individualus naudotojo vardas ir kiti asmenį apibūdinantys duomenys, įregistruoti Įmonės sistemoje), nedelsdama sustabdo Notaro prieigos teises. Naujas individualus naudotojo kodas ir slaptažodis Notarui suteikiamas tik gavus rašytinį Notaro prašymą.

10. Notarui pranešus apie automatiškai sustabdytas prieigos teises dėl nesėkmingų bandymų prisijungti prie programos, Įmonė prieigos teises atnaujina, patikrinusi Notaro duomenis (tikrinamas vardas, pavardė, individualus naudotojo vardas ir kiti asmenį apibūdinantys duomenys, įregistruoti Įmonės sistemoje). Jei Notaro prieigos teisės prie programos automatiškai sustabdomos daugiau kaip kartą per dieną, prieigos teisės atnaujinamos tik gavus rašytinį Notaro prašymą. Jei prieigos teisėms atnaujinti reikia suteikti naujus prisijungimo duomenis (pamiršus slaptažodį), nauji prisijungimo duomenys suteikiami tik gavus rašytinį Notaro prašymą.

11. Notaro rašytiniai prašymai suteikti, atnaujinti ar panaikinti prieigos prie programos teises gali būti pateikti asmeniškai, atsiųsti paštu ar pateikti elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo įstatyme nustatytus reikalavimus.

**III SKYRIUS**

**ATLYGINIMAS UŽ DUOMENŲ TEIKIMĄ**

**REGISTRUI**

12. Atlyginimo dydžiai už duomenų teikimą Testamentų registrui yra nustatomi ir keičiami Lietuvos Respublikos Vyriausybės bei skelbiami Lietuvos Respublikos įstatymų nustatyta tvarka.

**IV SKYRIUS**

**ATSISKAITYMO TVARKA**

13. Įmonė kiekvieno mėnesio pradžioje pateikia Notarui sąskaitą faktūrą už duomenų registravimą Testamentų registre praėjusį mėnesį. Sąskaita faktūra pateikiama Sutarties VIII skyriuje „Šalių rekvizitai“ nurodytu elektroninio pašto adresu.

14. Notaras sąskaitą faktūrą turi apmokėti per 10 darbo dienų nuo jos pateikimo Notarui dienos.

15. Laiku neapmokėjęs pateiktos sąskaitos faktūros, Notaras moka 0,04 procento dydžio delspinigius už kiekvieną uždelstą dieną.

**V SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

16. Nė viena Šalis neatsako už savo prievolių nevykdymą, jei įrodo, kad toks nevykdymas buvo sąlygotas aplinkybės, kurios Šalis negalėjo kontroliuoti ir nebuvo galima jos numatyti arba išvengti, arba įveikti tos aplinkybės ar jos pasekmių.

17. Nenugalimos jėgos (*force majeure*) aplinkybės nustatomos vadovaujantis Lietuvos Respublikos civiliniu kodeksu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

18. Šalys apie nenugalimos jėgos aplinkybes raštu praneša viena kitai per 3 darbo dienas. Jeigu nenugalimos jėgos aplinkybės tęsiasi ilgiau kaip 3 mėnesius, bet kuri Šalis, pranešusi raštu, turi teisę nutraukti Sutartį.

**VI SKYRIUS**

**GINČŲ SPRENDIMAS**

19. Visi iš Sutarties kylantys ginčai sprendžiami Šalių susitarimu, o nepavykus susitarti – Lietuvos Respublikos įstatymų nustatyta tvarka.

20. Šalys neturi teisės pavesti Sutartį vykdyti tretiesiems asmenims.

**VII SKYRIUS**

**SUTARTIES GALIOJIMAS**

21. Sutartis įsigalioja nuo pasirašymo dienos ir galioja neterminuotai.

22. Įsigaliojus šiai Sutarčiai, netenka galios Šalių anksčiau sudaryta sutartis dėl duomenų teikimo Testamentų registrui (jei tokia sutartis buvo sudaryta).

23. Sutartis pasibaigia:

24.1. pasibaigus Notaro įgaliojimams;

24.2. Įmonei netekus teisės tvarkyti Testamentų registrą;

24.3. pasikeitus teisės aktams, reglamentuojantiems duomenų teikimą registrui;

24.4. Šalims ją nutraukus Sutarties 2–4 punktuose numatytais atvejais.

25. Sutartis gali būti pakeista ar papildyta tik raštišku abiejų Šalių susitarimu.

26. Sutarties Šalis, raštu gavusi kitos Šalies pasiūlymą dėl Sutarties sąlygų pakeitimo ar papildymo, turi raštu atsakyti per 10 darbo dienų, o laiku neatsakius į kitos Šalies raštišką pasiūlymą laikoma, kad toks pasiūlymas yra atmestas.

27. Sutartis yra sudaryta dviem egzemplioriais, turinčiais vienodą juridinę galią, po vieną kiekvienai Šaliai.

**VIII SKYRIUS**

**ŠALIŲ REKVIZITAI IR PARAŠAI**

|  |  |
| --- | --- |
| **Imonė** | **Notaras** |
| **Valstybės įmonė Registrų centras** | **Notaro vardas, pavardė** |
|  | | |  | |
| |  |  | | --- | --- | |  |  | | Juridinio asmens kodas 124110246 | Fizinio asmens kodas | | PVM mokėtojo kodas LT241102419  Buveinė Lvovo g. 25-101, 09320 Vilnius | Adresas  Pašto kodas, miestas | | El. p. info@registrucentras.lt | El. p. | | Tel. (8 5) 268 8262 | Tel. | | Faks. (8 5) 268 8311  A. s. LT477044060005572969 | Faks.  A. s. | | AB SEB bankas, banko kodas 70440  A. s. LT944010042400050387  Luminor Bank AS Lietuvos skyrius,  banko kodas 40100  A. s. LT677300010095519600  „Swedbank“, AB, banko kodas 73000 | Banko kodas | | Banko pavadinimas | |  |  | | | | |  |

|  |  |  |
| --- | --- | --- |
| Finansų ir administravimo direktorius  Sergejus Ignatjevas |  |  |
| (Pareigos, vardas, pavardė) |  | (Pareigos, vardas, pavardė) |
|  |  |  |
| (Parašas) A. V. |  | (Parašas) A. V. |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. |
|  |  |  |